Karlheinz Förster

Karlheinz Förster (* 25. Juli 1958 in Mosbach) is en ehmalger düütsch Footballspeler.

De Afwehrspeler speel van 1966 bit 1973 för TSV Badenia Unterschwarzbach. Dornah wessel he bit 1975 to‘n SV Waldhof Mannheim. Van 1975 bit 1986 stunn he bi den VfB Stuttgart ünner Verdrag. Ansluutend is he to den franzööschen Vereen Olympique Marseille wessel, wo he van 1986 bit 1990 bleev. In de Tiet hett he ok de franzöösch Staatsangehörigkeit annommen, um kien Utlännerplatz in den Kader to besetten. Sien Loopbahn hett he 1992 bi FC Schwarzach utklingen laaten. Insgesamt hett he in 2727 Bundsligaspelen 17 Doren schaaten. Intüschen is he as Spelerberader tätig.

För de düütsch Natschonalmannschap hett he van 1978 bit 1982 insgesamt 81 Lännerspelen maakt un dorbi twee Doren schaaten. He speel bi de Football-Weltmeesterschapen 1982 un 1986. In dat Johr 1980 wurr he mit de Düütsch Mannschap Football-Europameester, ok 1984 nehm he an de Europameesterschap deel.

Sien öllere Bröer Bernd Förster weer ok Natschonalspeler.

Ehrungen
1982 weer he Footballer vun dat Johr in Düütschland.

Borns
 Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8

Kategorie:Mann
Kategorie:Börger von Düütschland
Kategorie:Börger von Frankriek
Kategorie:Boren 1958
Kategorie:Footballnatschonalspeler (Düütschland)
Kategorie:Footballspeler (Frankriek)